ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Τα κοσμήματά σας και τα κοκαλάκια στα μαλλιά σας.
Αρχίζουμε την ηχογράφηση στις 9:11 μ.μ.
Παρόντες ο αστυνόμος Αγκάν κι ο αστυφύλακας Ματίφ.
Κυρία Σολάλ, βρίσκεστε υπό προσωρινή κράτηση για απόπειρα φόνου.
Το τηλέφωνό σας.
Το παράσημο της Λεγεώνας της Τιμής.
Τι συνέβη;
Φοβηθήκατε ότι οι εργάτες θα έκαναν απεργία;
Ότι θα έκλεινε το εργοτάξιο;
Θα διαπιστώσετε ότι οι 24 ώρες είναι πολλές.
- Μπλοφάρει καλά. - Δεν μπλοφάρει.
Μια φορά, περίμενε πάνω από 16 ώρες, μέχρι ν' αρχίσει να μιλάει ο ύποπτος.
Το παλιό αφεντικό το λάτρευε.
Όπως και να 'χει, αυτή δείχνει σκληρή.
Γαμώτο, μ' εκνευρίζει η συμπεριφορά της.
Σας προετοίμασε;
Είναι καινούργιο αυτό.
Τα μεγάλα αφεντικά τα προετοιμάζουν οι δικηγόροι για προσωρινή κράτηση.
Τι σας μαθαίνουν; Πάντα είχα την περιέργεια.
Ν' αναπνέετε ήρεμα;
Να κοιτάτε έντονα τον συνομιλητή σας;
Το να σπρώχνετε έναν απείθαρχο εργάτη στο κενό, το μάθατε μόνη σας;
- Είναι απαραίτητο αυτό το ύφος; - Συνήγορε.
Δεν σας επιτρέπω να μου μιλάτε έτσι.
Πολύ σωστό, γαμώτο!
Σύμφωνα με τις πρώτες μαρτυρίες, το θύμα σάς εναντιώθηκε δημοσίως.
- Τόσο πολύ σας ενοχλούσε; - Δεν γνωρίζετε το τεκμήριο της αθωότητας;
Προτιμώ να βασίζομαι στην αλήθεια. Ευχαριστώ.
Ας μιλήσουμε σοβαρά.
Ναι, ήμουν στο εργοτάξιο,
αλλά στα προκάτ γραφεία, στα 100 μέτρα απ' τη σκηνή του ατυχήματος.
Έχετε μάρτυρες;
Εκεί με βρήκαν οι συνάδερφοί σας και μου 'παν να 'ρθω εδώ.
Δεν ανέφεραν κανέναν άλλον.
Ακριβώς, ήμουν μόνη μου κι έβγαζα το πρόγραμμα.
Και γιατί δεν ήσασταν στο άνετο γραφείο σας στο 8ο διαμέρισμα;
Γιατί μ' αρέσει να πηγαίνω στο εργοτάξιο.
Κι ένα τέτοιο έργο, απαιτεί να είμαι παρούσα.
Φανταστείτε το μέγεθος του εργοταξίου ενός ουρανοξύστη γραφείων.
Ρίχνουμε μπετόν από ύψος 100 μέτρων στο κέντρο της επιχειρηματικής συνοικίας.
Σκεφτείτε τον θόρυβο, τον κόσμο, τη σκόνη.
Ακόμα και τη νύχτα;
Αυτό το έργο κοστίζει εκατοντάδες εκατομμύρια ευρώ.
Κι είμαστε εννιά εβδομάδες πίσω στο πρόγραμμα.
Ναι, λοιπόν, κάνω υπερωρίες. Και δεν είμαι η μόνη.
Θα πρέπει να βρήκατε εκατοντάδες κινητά στην περιοχή.
Σωστά;
Λόγω υψόμετρου, εκπέμπει σήμα μόνο ένας πύργος.
Και την ώρα της πτώσης, ήταν παρόντα μόνο 19 άτομα.
Έχουν όλοι άλλοθι. Σε αντίθεση μ' εσάς, δεν ήταν κανείς μόνος.
Επομένως, η πρώτη μου ερώτηση είναι απλή.
Εσείς σπρώξατε τον Ουαλίντ Μπεναούντ;
Οι υπαινιγμοί σας είναι γελοίοι.
Αν εξαφάνιζα όλους τους επικριτές μου, θα 'μεναν λίγοι στον κατασκευαστικό κλάδ?
Δηλαδή, υπάρχουν κι άλλες περιπτώσεις;
Δεν έχετε ιδέα τι είχα ν' αντιμετωπίσω,
για να εξελιχθώ σ' αυτόν τον αντρικό κλάδο.
Ως γυναίκα, με υποτιμούσαν πάντα.
Κυρίως άντρες σαν κι εσάς.
Ειλικρινά,
δεν με φοβίζουν οι αντιπαραθέσεις.
Δεν κατέφυγα ποτέ στη σωματική δύναμη, για να με σεβαστούν.
Μερικές φορές, η βία είναι η ύστατη λύση. Μπορεί να εκπλαγούμε απ' τις πράξεις μα?
Γι' αυτό κι εγώ επιστρέφω πάντα στα γεγονότα.
Ακριβώς, ας δούμε τα γεγονότα.
Εκτός απ' τις αβάσιμες εικασίες σας,
ένα υποτιθέμενο τηλέφωνο και τη μισογυνική συμπεριφορά σας,
έχετε συγκεκριμένες αποδείξεις;
Προσπαθώ απλώς να καταλάβω.
Οι προσπάθειές σας να με χειραγωγήσετε είναι αξιολύπητες.
Η αλήθεια είναι ότι δεν έχετε τίποτα.
Μ' αρέσει όταν ο Ολιβιέ τούς αφήνει να νομίζουν ότι βγήκαν από πάνω.
- Δεν θα ομολογήσει ποτέ. - Έτσι είναι τα αφεντικά.
Δυσκολεύονται πάντα να παραδεχτούν τα λάθη τους.
Παρότι κάνει καλό να τα παραδέχεσαι.
Σε ανακουφίζει.
Αν βέβαια είσαι ένοχος.
Για τελευταία φορά, δεν το διέρρευσα εγώ για την αναρρωτική άδεια της Λετίσια.
Εντάξει;
Μπορείτε να μου πείτε πώς είναι;
Τυχαίνει να έχουμε κάτι συγκεκριμένο.
Οι συνάδερφοί μας παρατήρησαν
ότι στο σημείο που έπεσε το θύμα,
είχαν αφαιρεθεί τα προστατευτικά κιγκλιδώματα.
Πιστεύετε όντως ότι κάποιος τον έσπρωξε;
Η αφαίρεση των κιγκλιδωμάτων το κάνει να φαίνεται προμελετημένο.
- Σας ξαναλέω ότι δεν είχα καμία σχέση. - Θα 'θελα να σας πιστέψω.
Το πρόβλημα είναι ότι οι συνάδερφοί μας βρήκαν αυτό στο έδαφος.
ΚΟΚΑΛΑΚΙ
Δεν σας φαίνεται περίεργο ότι ένα κοκαλάκι μου βρέθηκε
ακριβώς δίπλα από εκεί που έπεσε;
Νομίζω ότι μιλάει από μόνο του.
Φτάνει πια.
Είναι προφανές ότι κάποιος ήθελε να μου στήσει παγίδα
και να βεβαιωθεί ότι θα 'ρθω να σας δώσω εξηγήσεις.
Έχετε εχθρούς, κυρία Σολάλ;
Η επιτυχία δημιουργεί κάποιες εχθρότητες,
ειδικά για μια γυναίκα.
Το να γίνω αποδιοπομπαίος τράγος, επιτρέπει να πάρει άλλος τη θέση μου.
Κι είναι πολλοί που ανυπομονούν να το κάνουν αυτό.
Σκέφτεστε κάποιον συγκεκριμένα;
Τους ανταγωνιστές μας.
Ή τον πρώην εργοδηγό μου.
Ένας λαμπρός μηχανικός, αλλά αδιόρθωτος φαλλοκράτης.
Πρώην;
Ναι, αναγκάστηκα να τον απολύσω γρήγορα. Δημιουργούσε τοξική ατμόσφαιρα.
Δεν σας αρέσει να σας αμφισβητούν.
Ούτε κι εσείς, απ' ό, τι φαίνεται.
Απ' ό, τι διάβασα, έχετε τη φήμη της αυταρχικής.
Αυτό λένε όσοι δεν θέλουν να παίρνουν διαταγές από γυναίκες.
Μπήκε κάποιος,
έσπρωξε έναν απ' τους εργάτες μου και φρόντισε να κατηγορηθώ εγώ.
Έχετε πολλή φαντασία.
Οι συνάδερφοί μου, όμως, έλεγξαν τις κάμερες ασφαλείας των εισόδων
κι επιβεβαίωσαν ότι δεν μπήκε κανείς παράνομα.
Τότε, δεν ξέρω.
Όσο για το κοκαλάκι, σήμερα το πρωί πήγα στο εργοτάξιο,
για να παρακινήσω την ομάδα να δουλεύει πιο γρήγορα.
Σίγουρα τότε θα το έχασα.
Μπορώ να μάθω πώς είναι;
Γιατί επιμένετε τόσο;
Εκπλήσσεστε που μ' ενδιαφέρει η κατάσταση ενός εργάτη μου;
Τι παιχνίδι παίζει;
Θέλει να μας κάνει να πιστέψουμε ότι νοιάζεται για τους εργάτες της;
Όχι, θέλει να μάθει πώς είναι, γιατί φοβάται μη μιλήσει το θύμα.
Θα μας πει την εκδοχή της, μόνο όταν μάθει ότι πέθανε.
Μπορεί.
Και πώς μπορώ να ξέρω ότι δεν θέλετε απλώς να επιβεβαιώσετε
ότι δεν πρόκειται να μιλήσει;
Κατάλαβα.
Μπορείτε να με κρατάτε ενήμερη για την κατάστασή του;
Ευχαριστώ.
Γεια σας.
Το θύμα μπήκε χειρουργείο προ δύο ωρών. Σταμάτησαν την αιμορραγία.
Υπάρχει ελπίδα, αλλά δεν έχει ξεπεράσει ακόμα τον κίνδυνο.
Περίμενε, θα υποκύψεις στο αίτημά της;
Όχι, δεν θα της το πούμε ακόμα. Θέλω ν' ακούσω τι θα πει.
Ή μπορείς να της πεις ότι θα γίνει καλά.
Για να ξέρει ότι μπορεί να μιλήσει και να μη μας πει ψέματα;
Έξυπνη ιδέα.
Ή πες της ότι πέθανε.
Δεν θα είναι τόσο προσεκτική και θα την πατήσει στις λεπτομέρειες.
Μπορεί αυτό να είναι επικίνδυνο για την έρευνά μας.
Εσύ αποφασίζεις.
Δεν θα το ρισκάρω.
Κρατάμε την πληροφορία, για να διαπραγματευτούμε.
Μέχρι στιγμής, είναι το μόνο μας πλεονέκτημα.
Πάμε.
Τι περιμένουμε;
Δεν θα πω λέξη, μέχρι να μου πείτε πώς είναι.
Θα ρωτήσω, αλλά θέλω να μου πείτε, γιατί σας νοιάζει τόσο πολύ.
Δεν έχετε καμία ενσυναίσθηση, έτσι;
Παρά τα ξεσπάσματά του, τον εκτιμώ. Αυτό είναι όλο.
Πολλές φορές, μου εναντιώνονται όλοι. Αυτόν, όμως...
Κανένας στην ομάδα του δεν θα ήθελε να τον σκοτώσει.
Εξηγήστε μας.
Είναι...
ένας αξιόπιστος και χαρούμενος άνθρωπος.
- Οι συνάδερφοί του τον εκτιμούν. - Οι σιδεράδες;
Αυτοί που ετοιμάζουν τις σιδερένιες βέργες πάνω στις οποίες πέφτει το μπετόν.
Είναι μέρος του οπλισμένου σκυροδέματος.
Ο Ουαλίντ Μπεναούντ είχε προαχθεί πρόσφατα σε εργοδηγό.
Τον ξέρει.
Τον ξέρετε, λοιπόν;
Όχι ιδιαίτερα, όχι.
Είπατε, όμως, ότι μου είχε εναντιωθεί δημοσίως.
Αυτό δύσκολα ξεχνιέται.
Ξέρετε, όμως, τι γνώμη έχουν οι συνάδερφοί του γι' αυτόν.
Μήπως κάνατε κάποια έρευνα, για να δείτε, δεν ξέρω,
πόσο πρόβλημα μπορούσε να δημιουργήσει;
Δεν τον έσπρωξα!
Ακουμπάει το στόμα της.
Κάτι μας κρύβει.
Έτσι λένε τα βιβλία σου;
Μήπως σου λένε και πώς ν' αντιμετωπίσεις αυτήν την αίσθηση ατιμωρησίας που έχει;
Αν όχι εσείς, τότε ποιος το 'κανε;
Περιγράφετε κάποιον που τα πάει καλά με όλους, εκτός από σας.
Γενικώς, ναι. Μερικές φορές, όμως, υπάρχει ένταση μεταξύ των ομάδων.
Οι μπετατζήδες λένε ότι καθυστερούν οι σιδεράδες.
- Γιατί δεν είναι έτοιμες οι βέργες; - Ναι, ή τα καλούπια.
- Άλλη ομάδα αυτή; - Ναι, οι καλουπατζήδες.
Φτιάχνουν τα καλούπια στα οποία χύνεται το μπετόν.
Μερικές φορές, υπάρχει ένταση μεταξύ όλων των ομάδων.
Αλλά να αλληλοσκοτωθούν; Δυσκολεύομαι να το πιστέψω.
Ναι, κι εγώ.
Εξακολουθώ να πιστεύω ότι εσείς τον σπρώξατε.
Μπορούμε να επιστρέψουμε στα γεγονότα;
Σας θυμίζω ότι έχετε δικαίωμα να μη μιλήσετε.
Κάθε άλλο.
Θα μιλήσω.
Κύριε Αγκάν,
η συμπεριφορά σας είναι απαράδεκτη.
Το ατύχημα είναι τραγικό.
Εσείς κι η ομάδα σας δεν έχετε ιδέα πόσες διασυνδέσεις έχω.
Μπορώ να βάλω να σας μεταθέσουν σε μηδέν χρόνο.
Δεδομένης της επιθετικότητάς σας, δεν θα 'ναι δύσκολο.
Τι κάνει; Τον απειλεί;
Ας μείνουμε ήρεμοι. Δεν απαντάμε σε προκλήσεις.
Δεν πήραν καμία φωτογραφία όταν έφτασε το ασθενοφόρο;
Ναι, κοίτα.
Ορίστε.
Ο συνάδερφός τους πέθαινε κι αυτοί έπαιρναν φωτογραφίες με τα κινητά.
Η μαγεία της προόδου.
Θέλει νέα του;
- Λετίσια, μην το κάνεις. - Μην ανησυχείς, πέρασα τον ιατρικό έλεγχο.
Έχω δικαίωμα να είμαι εδώ. Δεν κινδυνεύει η υπόθεση.
Είπα όχι.
- Αν τον ξέρει, θα 'ναι μεγάλο το σοκ. - Δεν μπορούμε να την αφήσουμε να γλιτώσει.
Να την κάνουμε να ξαναμιλήσει για το θύμα, να δούμε τι κρύβει.
Λετίσια, πού πας;
Θέλετε νέα του;
Ορίστε. Δεν είναι ευχάριστο θέαμα.
Σας παρακαλώ, επιβληθείτε.
Λοιπόν; Δεν θέλετε να τις δείτε;
Σας ενοχλεί να βλέπετε τις συνέπειες των πράξεών σας;
Λετίσια, βγες έξω.
- Δεν έχει δικαίωμα να μας απειλεί. - Τώρα.
Θα κάνουμε διάλειμμα.
Η ανάκριση διακόπτεται στις 9:31 μ.μ.
ΠΑΥΣΗ
- Βρίσκεται σε σοκ. Θα μιλήσει. - Έχει δίκιο.
- Θα συνεχίσουμε να την πιέζουμε. - Βλέπετε ότι η σύγκρουση δεν πιάνει.
- Θες να πάω με το μαλακό; - Όχι.
Θέλω να δοκιμάσω κάτι άλλο.
- Ας ηρεμήσουμε λίγο, εντάξει; - Νομίζω ότι έχεις άδικο.
Έχουμε κάνει εκατοντάδες ανακρίσεις.
Πήγαινε μέσα, ζήτα συγγνώμη, πρόσφερέ της έναν καφέ
και πες της τι είπε το νοσοκομείο.
Θα δείξει εμπιστοσύνη. Κι έτσι, θα μας πει για τη σχέση της με το θύμα.
Συνειδητοποιείς ότι δεν είναι παιχνίδι, έτσι;
Πρέπει να επικεντρωθούμε στη σχέση τους. Να την αφήσουμε να μιλήσει.
Δεν θα παραδεχτεί έτσι απλά ότι τον σκότωσε, ξέχασέ το!
Μέχρι αποδείξεως του εναντίου, εγώ είμαι επικεφαλής της ομάδας.
Δεν σου ζητώ να μ' εκτιμάς, αλλά να υπακούς.
Είναι γελοίο.
Ζεράρ, πήγαινέ της έναν καφέ και κάνε ό, τι λέω.
- Είσαι καλύτερα; - Σταμάτα να κάνεις ότι σε νοιάζει.
Βλέπω ότι είσαι καλύτερα.
Ας κάνουμε μια καινούργια αρχή.
Όταν θα είστε έτοιμη.
Θα καταθέσω μήνυση.
Θα ηρεμήσουμε όλοι.
Θα 'ναι καλύτερα για σας να ξεχάσουμε κι εμείς τις απειλές σας.
Ο Ουαλίντ Μπεναούντ μπήκε στο χειρουργείο προ δύο ωρών, στο νοσοκομείο Μπισάτ.
Κατάφεραν να σταματήσουν την αιμορραγία.
- Θα ζήσει; - Δεν ξέρουν.
Η κατάστασή του δεν είναι σταθερή.
Η ανάκριση συνεχίζεται
στις 9:40 μ.μ.
Κυρία μου,
πρέπει να καταλάβετε ότι έχουμε αμφιβολίες.
Επιμένετε να μάθετε αν θα ζήσει,
αλλά απ' την άλλη, λέτε ότι δεν τον γνωρίζετε προσωπικά.
ΚΑΤΑΣΚΕΥΑΣΤΙΚΗ FTR - ΕΡΓΟΔΗΓΟΣ ΣΙΔΕΡΑΔΩΝ
Δεν έσπρωξα τον Ουαλίντ.
Ουαλίντ; Τώρα τον λέει Ουαλίντ.
Ζήτησα νέα του, γιατί...
γιατί νοιάζομαι πολύ για εκείνον.
Κι όχι μόνο.
Εντάξει, κάνουμε πρόοδο.
Ολιβιέ, θες ν' αναλάβεις;
Με συγχωρείτε, θα 'θελα να μιλήσω ένα λεπτό στην πελάτισσά μου.
Όχι, δεν μπορεί.
Πρέπει να μας πείτε περισσότερα για τη συμπάθειά σας γι' αυτόν.
Εντάξει, τον νοιάζεστε. Εκείνος;
Σας νοιάζεται κι αυτός;
Θέλω να πω, έχετε κάποια σχέση;
Για την ηχογράφηση,
ο αστυνόμος Ολιβιέ Αγκάν γύρισε στην αίθουσα.
Λοιπόν, έχετε κάποια σχέση;
Ναι.
Γιατί δεν μας το 'πατε νωρίτερα;
Υποσχεθήκαμε να το μην το πούμε πουθενά.
Θέλαμε να το κρατήσουμε κρυφό.
Όσο για τους συναδέρφους του,
θα 'ταν περίεργα αν το μάθαιναν και το σέβομαι.
Πάει καιρός;
Οχτώ μήνες.
Με συγχωρείτε...
για τι είδους σχέση μιλάμε;
Βλεπόμασταν δύο με τρεις φορές την εβδομάδα.
Και ναι, κοιμόμασταν μαζί, αν αυτό ρωτάτε.
Είναι σχέση εξουσίας; Είναι το τεκνό σας;
Καθόλου.
Καταλαβαίνετε γιατί δεν το λέγαμε.
Δεν μπορείτε, όμως, ν' αρνηθείτε ότι είχατε μια σχέση υποταγής.
ΑΝΑΦΕΡΕΤΑΙ ΣΤΟ ΠΑΡΕΛΘΟΝ
Με συγχωρείτε, θα φταίει η έλλειψη φαντασίας μου,
αλλά δυσκολεύομαι...
Δυσκολεύεστε να μας φανταστείτε μαζί;
Γνωριστήκαμε ένα βράδυ στα προκάτ γραφεία.
Έψαχνε το λογιστήριο. Τον είχαν πληρώσει παραπάνω.
Του έδειξα ποιο ήταν το γραφείο,
αλλά ο Ουαλίντ δεν έφυγε αμέσως.
Με ρώτησε ποια ήμουν.
Η οικοδομή είχε φτάσει μέχρι τον όγδοο όροφο.
Ήμασταν εκεί κάθε μέρα επί πέντε μήνες.
Είχα πάει στο εργοτάξιο πολλές φορές, είχα φωνάξει στους εργάτες.
Είχα κανονίσει και να βγούμε.
Η φόρμα εργασίας του έγραφε το όνομά μου.
Παρ' όλα αυτά,
δεν ήξερε ποια ήμουν.
Κι επειδή άργησα ν' απαντήσω,
με ρώτησε αν είχα χαθεί κι εγώ.
Όταν γνωριστήκαμε, πήγαινα ν' απολύσω κάποιους απ' τη σχεδιαστική ομάδα,
γιατί είχαν μείνει πολύ πίσω.
Αλλά τελικά...
μέσα σε λίγα λεπτά,
ο θυμός μου μού πέρασε.
Ήθελα να εκμεταλλευτώ τη στιγμή
κι είπα απλώς: "Καρολίν".
Μου πρόσφερε ένα τσιγάρο.
Ανεβήκαμε στην ταράτσα που έβλεπε όλο το εργοτάξιο.
Μου είπε πόσο περήφανος ένιωθε που συμμετείχε σ' αυτό το τρελό έργο.
Είχα ξεχάσει πόσο όμορφη ήταν η οικοδομή.
Με ρώτησε τι ώρα σχόλαγα κι εγώ έβαλα τα γέλια.
Νόμιζα ότι τον είχα προσβάλει.
Κι όμως, όχι.
Σας ακούμε.
Με περίμενε μέσα στο κρύο, έξω απ' τα γραφεία.
Όταν κατέβηκα, είχαν φύγει όλοι.
Δεν φαντάστηκα ότι το 'λεγε σοβαρά.
Ήθελα αμέσως να του πω ποια είμαι.
Μου χαμογέλασε.
Το 'χε καταλάβει, όσο με περίμενε.
Με καληνύχτισε ευγενικά
κι άρχισε να φεύγει.
Η θέση μου αποτελούσε πρόβλημα,
όπως και με όλους τους άλλους.
Μόνο που εκείνη τη φορά, ανέλαβα δράση εγώ.
Τον κάλεσα να πάμε για ποτό.
Βλεπόμασταν στα κρυφά,
όλο και πιο συχνά.
Μαλακίες.
Γιατί το λες αυτό;
Είναι πολύ διαφορετικοί.
Θέλει να μας κάνει να πιστέψουμε το παραμύθι της.
Ούτε εγώ το πιστεύω. Χρησιμοποίησε αόριστο χρόνο πολλές φορές.
Βλέπεις;
Θέλει να βγει από πάνω.
Μπορεί.
Κι αλήθεια να λέει, μπορεί αυτή να τον έσπρωξε.
Νιώσατε προδομένη όταν μίλησε δημοσίως για τις κακές συνθήκες εργασίας;
Μα δεν είναι αυτό το θέμα.
Είμαστε εννιά εβδομάδες πίσω,
με ημερήσια πρόστιμα που αντιστοιχούν σε ό, τι βγάζει η ομάδα σας σ' έναν χρόνο.
- Φανταστείτε την πίεση. - Δεν απαντήσατε στην ερώτηση.
Έχω συνείδηση του τι ζητάω απ' τους εργάτες μου.
Αλλά δεν έχω επιλογή.
Δεν μπορώ ν' αλλάξω το σύστημα.
Θέλετε να τους απολύσω όλους;
Γιατί ο εραστής σας μίλησε ξαφνικά για τις συνθήκες εργασίας;
Μήπως το παρακάνατε;
Νομίζω ότι όταν έγινε εργοδηγός, ήθελε να καθησυχάσει την ομάδα του,
να τους δείξει ότι μπορούσε ν' ανταπεξέλθει
κι ότι θα τους υπερασπιζόταν.
Οι άλλοι εργάτες τον υποστήριζαν;
Φυσικά.
Είναι χαρισματικός κι οι εργάτες ξεχνούν ότι είμαστε στην ίδια ομάδα.
Διευθύνετε μια ομάδα.
Θα ξέρετε πόσο εύκολο είναι να κάνεις εχθρούς.
Άρα, οι απειλές συγκρούσεων κι απεργιών ήταν αληθινές.
Η αληθινή απειλή ήταν ότι θα σταματούσαν το έργο.
Τι κάνατε;
Μάζεψα όλους τους εργάτες
κι εξήγησα ότι κινδύνευε η δουλειά μας.
Δεν γινόταν να παραιτηθούμε, ούτε να διχαστούμε πριν τελειώσει το έργο,
πριν τα δώσουμε όλα.
Βασιζόμασταν ο ένας στον άλλον.
Αν ρίχναμε μπετόν γρηγορότερα, θα τελειώναμε έναν όροφο ανά δύο μέρες.
Αν δουλεύαμε όλοι μαζί, θα τα καταφέρναμε.
Το ξαναείπα σήμερα το πρωί.
Τότε πρέπει να έχασα το κοκαλάκι μου.
Είστε σίγουρη ότι δεν ζητούσατε το ακατόρθωτο;
Για ακόμη μία φορά,
δεν είχα επιλογή.
Σ' έναν πρωτίστως αντρικό κλάδο,
δεν έχετε ιδέα πόσος κόσμος περιμένει ν' αποτύχω,
για ν' αμφισβητήσει τη νομιμότητά μου, ακόμα κι άτομα της ομάδας μου.
Απειλές, προδοσία, μια δόση παράνοιας... Δεν είναι όλα λίγο υπερβολικά;
Ναι;
Σας εξηγώ ότι τον αγαπώ, αλλά εσείς...
- Πιστεύετε ακόμα ότι τον έσπρωξα. - Ναι.
Βοηθήστε μας να καταλάβουμε.
Οι περισσότερες απόπειρες φόνου γίνονται μέσα στο οικείο περιβάλλον.
Ο άντρας που αγαπώ νοσηλεύεται.
Δεν νομίζετε ότι το παρατραβάτε;
Το νοσοκομείο ήταν. Πέθανε.
- Γαμώτο, τα κατάφερε! - Δεν θ' ακούσουμε τη δική του εκδοχή.
Μήπως αυτός ο δημόσιος τσακωμός έθεσε τέλος στη σχέση σας;
Μιλήσαμε, για να το λύσουμε, φυσικά.
Αλλά δεν χωρίσαμε.
Δεν ξέρω αν το καταλάβατε,
αλλά μιλήσατε για τη σχέση σας στον αόριστο.
Θα πείτε ότι ήταν έγκλημα πάθους.
- Ίσως επειδή περί αυτού πρόκειται. - Δεν έχετε φαντασία.
Κάθε άλλο, βρίσκω την παράνοιά σας ενδιαφέρουσα.
Είστε πεπεισμένη ότι ήσασταν στόχος.
Κι αν ήταν αλήθεια;
Κι αν ο Ουαλίντ σας προσέγγισε, για να σας εκμεταλλευτεί;
Μπορεί οι συνάδερφοί του να τον επέλεξαν, για να καταστρέψει το σκληρό αφεντικό.
Αυτό είναι γελοίο.
Θα σας πω ένα πιθανό σενάριο.
Μπορεί να τυφλωθήκατε απ' την επιθυμία σας να σας αποπλανήσουν.
Πιστέψατε αυτό το παραμύθι,
ότι δεν ήξερε το όνομά σας.
Φυσικά, αναρωτηθήκατε
αν ένας νέος, όμορφος άντρας θα μπορούσε να σας ερωτευτεί.
Συνεχίσατε, όμως, να το πιστεύετε,
γιατί κολακευόσασταν και ξεχνούσατε τη θέση σας στη δουλειά.
Αλλά μετά, το συνειδητοποιήσατε.
Όταν τον είδατε ν' αγωνίζεται για την κοινωνική δικαιοσύνη,
καταλάβατε ότι σας είχαν εξαπατήσει.
Περιμένατε, λοιπόν, μερικές μέρες,
αφαιρέσατε τα κιγκλιδώματα
και του ζητήσατε να σας συναντήσει,
για να τον σκοτώσετε.
Αυτό ήταν, τη στρίμωξε.
Τώρα, η επιλογή είναι δική σας.
Μπορείτε να παραμείνετε σιωπηλή.
Αν δεν έχετε κάτι να συμπληρώσετε,
θα σας απαγγελθούν κατηγορίες.
Κυρία;
Δεν το επιβεβαιώνει, όμως.
Ολιβιέ, μπορούμε να μιλήσουμε;
Δεν ξέρω τι προσπαθείς ν' αποδείξεις, αλλά βιάστηκες πολύ.
Δεν της έδωσες χρόνο ν' αντιδράσει.
Δεν υπάρχει κάτι περισσότερο να κάνουμε.
Απλώς δεν μπορείς να παραδεχτείς ότι το πέτυχα διάνα, έτσι;
Για τη σχέση τους, ναι. Αλλά αυτό δεν σημαίνει ότι τον έσπρωξε.
Μπορεί να μη φαντάστηκε ποτέ ότι ο Ουαλίντ ήταν τόσο χειραγωγικός.
Τώρα συνειδητοποιεί ότι η θεωρία σου είναι πιθανή
κι ότι ο εραστής της δεν την αγαπούσε.
Άρα, έχει πληγωθεί κι είναι απίθανο να τον έσπρωξε αυτή.
Ακριβώς.
Εντάξει, ξαναπάω μέσα.
Μπορεί να μη μας τα είπε όλα.
Είναι η τελευταία σας ευκαιρία να μας εξηγήσετε.
Όχι.
Όχι, τι;
Όχι, δεν έγινε έτσι.
Σας ακούμε.
Οφείλω να παραδεχτώ ότι με εντυπωσιάσατε. Είστε διαισθητικός.
Δεν το 'χα σκεφτεί κατά αυτόν τον τρόπο,
αλλά παραδέχομαι
ότι μπορεί ο Ουαλίντ να με πλησίασε, για να μου στήσει παγίδα.
Ωστόσο,
υπάρχει ένα πράγμα
για το οποίο είμαι σίγουρη.
Η σχέση μας ήταν εντελώς αληθινή.
Καταλαβαίνετε ότι δυσκολευόμαστε να το πιστέψουμε.
Αγαπιόμασταν. Αυτό το ξέρω.
Όταν ήμασταν μαζί, δεν έπαιζε κανένα ρόλο, ούτε κι εγώ.
Ας πούμε ότι έχετε δίκιο
για το πώς γνωριστήκαμε.
Για τα υπόλοιπα, όμως, έχετε άδικο.
Φανταζόμαστε, όμως, ότι η σχέση σας ήταν δύσκολη.
Τουλάχιστον, όταν συζητούσατε για την οικοδομή.
Δεν μιλούσαμε γι' αυτό.
Στην αρχή, προσπάθησε, αλλά μετά τα διαχωρίσαμε.
Αλλιώς η σχέση μας θα ήταν αδύνατη.
Με συγχωρείτε αν η ερώτησή μου είναι αφελής,
αλλά πώς μπορέσατε να τα διαχωρίσετε;
Οι θέσεις μας ήταν πολύ διαφορετικές, έως κι ανταγωνιστικές, μερικές φορές.
Μπορεί να δουλεύαμε στο ίδιο μέρος,
αλλά τη σχέση μας τη διαχωρίζαμε.
Συναντιόμασταν τα βράδια,
συνήθως σ' ένα ξενοδοχείο, μερικές φορές μακριά.
Ήταν οι μόνες στιγμές που μπορούσα να χαλαρώσω.
Ήμασταν δύο εραστές
από δύο διαφορετικούς κόσμους,
που ηρεμούσαμε, χαιρόμασταν να βλεπόμαστε
και να είμαστε μαζί.
Δεν σας μιλούσε ποτέ για τη δουλειά του,
για τον ρυθμό της δουλειάς, για τις διάφορες ομάδες;
Όλοι μιλάνε γι' αυτά.
- Ποτέ. - Μέχρι που το ανέφερε δημοσίως.
Όπως σας είπα, το καταλαβαίνω. Έπρεπε, όμως, να επιταχύνουμε.
Προέρχομαι από οικογένεια εργατικής τάξης και ξέρω πώς είναι αυτά.
Λέτε ότι έπρεπε να επιταχύνετε,
αλλά αναρωτιέμαι
αν μπορούσατε να το κάνετε.
Δηλαδή;
Δούλευαν ήδη με γρήγορους ρυθμούς, οπότε το να επιταχύνετε κι άλλο,
θα σήμαινε ότι έπρεπε να παίζετε με την ασφάλεια.
Όχι, δίνω πάντα πολλή προσοχή στην ασφάλεια.
Δεν θα θυσίαζα ποτέ την ασφάλεια των εργατών μου.
Έχω εδώ
όλα τα έγγραφα που αποδεικνύουν ότι όλοι οι κανονισμοί έχουν τηρηθεί.
Οι κανονισμοί είναι λίγο θεωρητικοί, σωστά;
Τα έγγραφα αποδεικνύουν τα πάντα, αλλά στην πραγματικότητα...
Η εταιρεία έχει πολλά άτομα
που επιβεβαιώνουν ότι τηρούνται οι κανονισμοί.
Ορίστε, οι ώρες των επισκέψεων
κι οι αναφορές των ελεγκτών.
Έχετε, δηλαδή, κόσμο που τα ελέγχει όλα αυτά;
Είναι υποχρεωτικό.
Ενεργοποιούν κάποια κουτιά, για ν' αποδείξουν ότι τα έλεγξαν όλα.
Αν καταλαβαίνω καλά,
μία ώρα πριν την πτώση,
πέρασε ένας ελεγκτής και δήλωσε ότι τα κιγκλιδώματα ήταν στη θέση τους.
Τα κιγκλιδώματα δεν βγήκαν από μόνα τους.
Μπορείτε να μας εξηγήσετε πώς αφαιρείται ένα κιγκλίδωμα;
Βιδώνουμε δύο στύλους σε μια πλάκα μπετόν.
Τοποθετούμε γάντζους και βάζουμε πάνω σανίδες.
Περιμένετε.
Γιατί όποιος ήθελε να τον σπρώξει, να μπει στον κόπο ν' αφαιρέσει τους στύλους,
ενώ μπορούσε απλώς να βγάλει τις σανίδες;
Εξάλλου, είναι πιο χρονοβόρο ν' αφαιρέσεις τους στύλους.
Υπάρχει καλός λόγος, για ν' αφαιρεθούν;
Για ν' αποκτήσεις πρόσβαση
στον σιδερένιο οπλισμό, στη βάση της κύριας πλάκας.
Για να κάνει ο σιδεράς τη δουλειά του.
Επομένως;
Μόνος αυτός θα χρειαζόταν να βγάλει τους στύλους.
Εκείνο το βράδυ, ο Ουαλίντ δούλεψε μέχρι αργά για χάρη σας.
Για να τηρήσει τον τρελό ρυθμό που είχατε επιβάλει.
Είχατε δίκιο, λοιπόν, σας αγαπάει.
Αυτός, όμως, αφαίρεσε τα κιγκλιδώματα.
Και δεν πρόλαβε να βάλει καινούργια, δεν είχε τον χρόνο.
Επιστρέφετε, λοιπόν, στη θεωρία του ατυχήματος;
Όχι, δεν ήταν ατύχημα.
Ήταν θανατηφόρο δυστύχημα.
Το θύμα ξέρει τους κανονισμούς ασφαλείας, όπως όλοι οι άλλοι εργάτες.
Μόνο που δεν συνέπιπταν πια με τους νέους στόχους.
Προσπαθήσατε να τα διαχωρίσετε.
Απ' τη μία, η ασφάλεια, απ' την άλλη, ο γρήγορος ρυθμός.
Απ' τη μία, η αγάπη σας, απ' την άλλη, οι εργάτες.
Οι αποφάσεις μας, όμως, επηρεάζουν τους ανθρώπους.
Κι όταν τους ξέρουμε, αυτό πονάει.
Από νομικής άποψης...
Τελειώσαμε.
Έχετε νέα του;
Λυπάμαι.
Μου λέτε ότι πέθανε εξαιτίας μου
κι ότι τελειώσαμε.
Όχι, δεν είναι πια νομικό ζήτημα.
Είστε ελεύθερη, κυρία Σολάλ.
Τα υπόλοιπα, θα τ' αποφασίσετε εσείς κι η συνείδησή σας.
Μπράβο.
Μπράβο, φίλε μου.
- Ήταν δύσκολο, αλλά τα πήγες πολύ καλά. - Μ' εντυπωσίασες.
- Φοβερή δουλειά. - Ευχαριστώ.
Πού πήγε η Οντρέ;
Δεν έχω ιδέα.
- Τι είπε; - Τίποτα σημαντικό.
Μισό λεπτό, δεν συμφωνείς ότι είναι ανεπιθύμητη εδώ;
Φυσικά.
Θα κάνω όπως είπαμε
και θα μιλήσω στη διεύθυνση,
για το λάθος της με τη δικηγόρο.
Φυσικά. Πάμε;
Λετίσια, μπορούμε να μιλήσουμε, σε παρακαλώ;
- Θα σε περιμένουμε κάτω. - Ναι.
Τι;
Θα με θέσεις σε διαθεσιμότητα;
Δεν έχω άλλη επιλογή.
Δεν θα το 'χα κάνει, αν είχες υπερασπιστεί τους υπαλλήλους σου.
Να την αφήσουμε ν' απειλεί τον Ολιβιέ;
Ως επικεφαλής, πρέπει να υπερασπίζεσαι την ομάδα σου.
Ακόμα κι όταν ένας συνάδερφος είναι ανεξέλεγκτος;
Θέσε με σε διαθεσιμότητα, αν θέλεις.
Δεν ξέρω, όμως, ποια απ' τις δυο μας θα μείνει εδώ περισσότερο.
Τι θες να πεις;
Θα δεις.
Δικηγόρος Κλερ Μπερτάν. Αφήστε το μήνυμά σας και θα σας καλέσω.
Κλερ, είμαι η Οντρέ.
Κοίτα,
δεν ήθελα να σε ρωτήσω,
αλλά πρέπει να μάθω ποιος σου είπε για την αναρρωτική άδεια της Λετίσια Σερά.
Όλοι νομίζουν ότι το 'κανα εγώ
κι η κατάσταση είναι μπερδεμένη.
Μπορείς να με πάρεις, σε παρακαλώ;
Υποτιτλισμός: Δανάη Καρδάση